Pokuty za zmeškanú STK už chodia poštou. Ako sa toho vyvarovať?
Blog - Pokuty za zmeškanú STK už chodia poštou. Ako sa toho vyvarovať?
Podľa vyhlášky musí každé auto na Slovensku absolvovať technickú a emisnú kontrolu. Kontrola sa vykoná po štyroch rokoch od dátumu prvej registrácie. Ďalšiu prehliadku je nutné absolvovať pravidelne každé dva roky. V zákonníku sú, samozrejme, spomenuté aj výnimky ako napr. taxislužby, ktorých vozidlá sú podrobené kontrole STK každý rok.
Technickej kontrole podliehajú vozidlá:
- kategórie L1e a L2e sú kontrolované po štyroch rokov od prvého prihlásenia vozidla do evidencie a potom periodicky v štvorročných intervaloch, počnúc 1. júlom 2008
- kategórie L3e, L4e, L5e, L6e, L7e, M1, N1, O1 a O2 sú kontrolované po štyroch rokov od prvého prihlásenia do evidencie, ďalej periodicky v dvojročných intervaloch
- kategórie M2, N2, N3, O3 a O4 v lehote jedného roka od prvého prihlásenia do evidencie, potom periodicky v jednoročných intervaloch
- kategórie M3 po prvom prihlásení do evidencie periodicky v jednoročných intervaloch, osem rokoch od prvého prihlásenia do evidencie periodicky v polročných intervaloch
- kategórie M, N a O špeciálne vozidlá používané na zdravotnícku záchrannú službu, banskú záchrannú službu, poruchovú službu plynárenských zariadení a vozidlá používané na taxislužbu v lehote jedného roka od prvého prihlásenia do evidencie a potom periodicky v jednoročných intervaloch
- kategórie T a R v lehote dvoch rokov od prvého prihlásenia do evidencie, ďalej periodicky v dvojročných intervaloch, počnúc 1. januárom 2009
- kategórie L, M, N, O, T a R vozidlá používané v autoškole na výcvikové účely v lehote jedného roka po prvom prihlásení do evidencie a potom periodicky v jednoročných intervaloch
Za omeškanie tejto pravidelnej TK vám štát účtuje pokutu vo výške 166€. Ak ste k komu pozabudli aj na EK zaplatíte pokutu 322€. Tieto pokuty sú dnes zasielané automaticky. Systém jednoducho vyhodnotí, že dané vozidlo neprešlo cez STK a automaticky zasiela pokutu majiteľovi. Nemusíte sa však báť, že pokutu dostanete hneď v prvý deň po prekročení lehoty. Podľa našich skúseností posiela polícia túto pokutu až po pár dňoch od ubehnutia platnosti TK a EK. Zatiaľ nám štátne orgány doprajú tento reakčný čas, avšak môže dôjsť k stavu, kedy bude táto výnimka znížená na 0 dní. Preto radíme nespoliehať sa na dostatok času a radšej včas skontrolovať dátum platnosti STK na vašom vozidle. Najjednoduchší spôsob na prevedenie takejto kontroly je overenie STK na portáli www.overeniestk.sk. Stačí tu zadať ŠPZ vozidla na čo sa okamžite dozviete koľko dní bude ešte v platnosti. Radšej si dajte pripomienku do telefónu či diáru a vyhnite sa tak zbytočným a predraženým trampotám.
Prehliadku absolvujte ešte pred ubehnutím lehoty s dostatočnou časovou rezervou. Keď máte TK a EK platnú napríklad do 12.12. je najlepšie absolvovať ju už 12.11. , čiže približne mesiac vopred. Trinásteho bude už možno neskoro a polícia vám pri bežnej cestnej kontrole bez váhania udelí pokutu a odstaví vozidlo. Potom vám nezostane nič iné ako dať vozidlo na vlastné náklady odtiahnuť ku kontrole STK , po ktorej absolvovaní dostanete späť TK a EK na čo budete môcť dané vozidlo znovu používať.
Zdieľajte článok na sociálnych sieťach: